 1 Ndị Eze 7  Sọlọmọn ji afọ iri na atọ wuo ụlọ nke ya, o wee wuchaa ụlọ ya dum.O wee wuo Ụlọ Oké Ọhịa Lebanọn nke dị otu narị kubit nogologo, na kubit iri ise nobosara, na kubit iri atọ nịdị elu, nelu ahịrị anọ nke ogidi osisi sida; e nwekwara osisi sida nelu ogidi ndị ahụ.E jikwa osisi sida kụchie ya nelu ogidi ntụhie bụ ndị dị nelu ogidi iri anọ na ise ahụ. Iri na ise dị notu ahịrị.Ma e nwere ahịrị atọ nke windo ndị nwere awara, nweekwa oghere ìhè si abata nke chere ihu noghere ọzọ ìhè si abata, nke dị okpukpu atọ okpukpu atọ.E ji osisi rụọ ọnụ ụzọ ya nakwa awara ụzọ ya niile ka ha nwee akụkụ anọ há nhata, tinyekwara ihu oghere ahụ ìhè si abata nke chere ihu noghere ọzọ ìhè si abata bụ nke dị okpukpu atọ okpukpu atọ.O mekwara ka Ihe Owuwu Ụzọ Mbata nke Ogidi ahụ dịrị kubit iri ise nogologo, na kubit iri atọ nobosara; ihe owuwu ụzọ mbata ọzọ dịkwa nihu ha, nke nwegasịrị ogidi na ihe mkpuchi nihu ha.O wuru Ihe Owuwu Ụzọ Mbata nke Ocheeze ebe ọ ga-anọ na-ekpe ikpe, bụ ihe owuwu ụzọ mbata nke ikpe; ha jikwa osisi sida kụchie ya malite nala ya ruo ná ntụhie ya.Ma ụlọ ya, bụ ebe ọ gaje ibi, nke dị nogige nke ọzọ, dịpụrụ adịpụ nebe ụlọ nke Ihe Owuwu Ụzọ Mbata ahụ dị. Ọ bụ otú a ka e si rụọ ya. E nwekwara ụlọ nke dị ka Ihe Owuwu Ụzọ Mbata a nke o wuuru ada Fero, bụ onye Sọlọmọn lụrụ.E ji nkume dị oké ọnụ wuo ha niile dị ka ọtụtụ a chọrọ si dị, bụ nkume ndị a wapụtara awapụta, ndị e jikwa mma ịkwọ nkume kwọọ, nime nakwa ná mpụta, malite na ntọala ruo nebe o jedebere nelu, nakwa ná mpụta ya ruo nogige ukwu ahụ.Nkume ndị dị oké ọnụ e ji tọọ ntọala ya bụ nnukwu nkume, nkume ndị dị kubit iri, nakwa nkume ndị dị kubit asatọ.E nwekwara nkume ndị dị oké ọnụ nelu dị ka ọtụtụ a chọrọ si dị, bụ ndị a wapụtara awapụta, tinyekwara osisi sida.Ogige ukwu ahụ gbaa gburugburu nwere nkume a wapụtara awapụta dị ahịrị atọ, nakwa otu ahịrị osisi sida; otú a ka e nwekwara maka ogige ime nke ụlọ Jehova, nakwa maka ihe owuwu ụzọ mbata nke ụlọ ahụ.Eze Sọlọmọn wee zie ozi si na Taya kpọta Haịram.Ọ bụ nwa otu nwaanyị di ya nwụrụ nke si nebo Naftalaị, nna ya bụkwa onye Taya, onye na-arụ ọrụ ọla kọpa; o jupụtakwara namamihe na nghọta na ihe ọmụma e ji arụ ụdị ọrụ ọ bụla a na-eji ọla kọpa arụ. O wee bịakwute Eze Sọlọmọn ma malite ịrụ ọrụ ya niile.O wee kpụọ ogidi ọla kọpa abụọ, nke ọ bụla nime ogidi ndị ahụ dị kubit iri na asatọ nịdị elu, eriri dị kubit iri na abụọ ga-agakwa nke ọ bụla nime ogidi abụọ ahụ gburugburu.O ji ọla kọpa kpụọ ihe abụọ a ga-edokwasị nelu ogidi ndị ahụ. Otu nime ihe abụọ ahụ dị kubit ise nịdị elu, nke ọzọ dịkwa kubit ise nịdị elu.E nwere ihe ndị a kpara akpa, ihe ịchọ mma e ji ụdọ ígwè kpaa, maka ihe ndị ahụ a kpụkwasịrị nelu ogidi ndị ahụ; asaa bụ maka otu nime ihe ndị ahụ a kpụkwasịrị nelu ogidi ndị ahụ, asaa abụrụ maka nke ọzọ.O wee mee ahịrị abụọ nke mkpụrụ pọmigranet gburugburu nelu otu nime ihe ndị ahụ a kpara akpa iji kpuchie ihe ndị ahụ a kpụkwasịrị nelu ogidi ndị ahụ; otú ahụkwa ka o mere ihe nke ọzọ ahụ a kpụkwasịrị nelu ogidi ahụ.Ihe ndị ahụ a kpụkwasịrị nelu ogidi ihe owuwu ụzọ mbata ahụ yiri okooko lili, ọ dịkwa kubit anọ.A kpụkwasịrị ihe ndị ahụ nelu ogidi abụọ ahụ, ha dịkwa nso nakụkụ ebe nupụtatụrụ enupụta, nke dị nakụkụ ihe ahụ a kpara akpa; e nwekwara narị mkpụrụ pọmigranet abụọ nahịrị abụọ gbaa gburugburu ihe mkpukwasị nke ọ bụla.O wee guzobe ogidi nke ihe owuwu ụzọ mbata nke ụlọ nsọ ahụ. O guzobere ogidi nke aka nri wee gụọ ya Jekin, guzobekwa ogidi nke aka ekpe wee gụọ ya Boaz.E nwekwara ihe a rụrụ dị ka okooko lili nelu ogidi ndị ahụ. Ọrụ ogidi ndị ahụ wee gwụchaa.O wee rụọ oké osimiri a wụrụ awụ nke dị kubit iri malite notu akụkụ ọnụ ya ruo nakụkụ ọnụ ya nke ọzọ. Ọ dị okirikiri; ọ dịkwa kubit ise nịdị elu, ọ na-ewe eriri dị kubit iri atọ iji tụọ ya gburugburu.E nwere ihe ịchọ mma ndị yiri afụfa ọhịa nokpuru ebe ọnụ ya gbaa gburugburu, bụ ndị gbara ya okirikiri, iri dị notu kubit, gbaa oké osimiri ahụ gburugburu, e nwekwara ahịrị abụọ nke ihe ịchọ mma ndị yiri afụfa ọhịa a wụkọtara ha na oké osimiri ahụ.A dọkwasịrị ya nelu oké ehi iri na abụọ, atọ chere ihu nebe ugwu, atọ echee ihu nebe ọdịda anyanwụ, atọ echee ihu na ndịda, atọ echeekwa ihu nebe ọwụwa anyanwụ; oké osimiri ahụ dọkwa nelu ha, ha niile dụnyere úkwù nime.Igbidi ya hà ka uhiè ọbụ aka; a rụrụ ọnụ ya ka ọ dị ka ọnụ iko, dị ka okooko lili. Ọ na-aba puku ihe ọtụtụ bat abụọ.O wee jiri ọla kọpa mee ihe iri e ji ebu ihe, nke ọ bụla nime ihe ndị ahụ e ji ebu ihe dị kubit iri nogologo, na kubit anọ nobosara, nakwa kubit atọ nịdị elu.Otú a ka e si rụọ ihe ndị ahụ e ji ebu ihe: ha nwere akụkụ, akụkụ ha dịkwa nagbata ígwè ndị e ji jikọta ha.Nakụkụ ha ndị dị nagbata ígwè ndị e ji jikọta ha, e nwere ọdụm, oké ehi na cherọb, ọ dịkwa otú ahụ nelu ígwè ndị ahụ e ji jikọta ha. Nelu nakwa nokpuru ọdụm na oké ehi ndị ahụ, e nwere ihe a kpara akpa nke dị okirikiri, nke e konyere ekonye.Nke ọ bụla nime ihe ndị ahụ e ji ebu ihe nwere ụkwụ anọ e ji ọla kọpa mee, bụkwa ndị e ji ọla kọpa mee ebe a kwụnyere ha; ihe dị na nkuku ha anọ na-ejikọ ha. Nokpuru efere ha ka e nwere ihe njikọ ndị ahụ, bụ ndị e ji ihe a kpara akpa kpụọ malite na nke ọ bụla gafee nọzọ.Ọnụ ya kwa, malite nime ruo nihe njikọ ha gbagoo elu, dị kubit ?; ọnụ ya dịkwa okirikiri, ya bụ, ihe ndọkwasị ihe a rụrụ nke dị otu kubit na ọkara, e nwekwara ihe a tụrụ atụ nọnụ ya. Akụkụ anọ ha hà nhata, ha adịghị okirikiri.Ụkwụ anọ ahụ dị nokpuru akụkụ ha, ebe a kwụnyere ụkwụ ndị ahụ dị nakụkụ ihe ahụ e ji ebu ihe; ịdị elu ụkwụ nke ọ bụla dị otu kubit na ọkara.A rụrụ ụkwụ ha dị ka e si arụ ụkwụ ụgbọ ịnyịnya. Ebe a kwụnyere ụkwụ ha nakwa okpuru ụkwụ ha na spok ha na ebe a ganyere spok ha, a wụrụ ha niile awụ.Nke ọ bụla nime ihe ndị ahụ e ji ebu ihe nwere ihe njikọ anọ nakụkụ anọ ya; ihe njikọ ya na ihe ahụ e ji ebu ihe si notu ibé.Nelu ihe ahụ e ji ebu ihe, e nwere ebe ịdọkwasị ihe nke dị ọkara kubit nịdị elu, ọ dị okirikiri; akụkụ ya na ahụ ya na elu ihe ahụ e ji ebu ihe si notu ibé.Ihe ọ tụkwara ná mbadamba ahụ ya nakwa nakụkụ ya bụ cherọb, ọdụm na nkwụ, dị ka ohere nke ọ bụla nwere si dị, tinyere ihe a kpara okirikiri ndị gbara ya gburugburu.Ọ bụ otú a ka o si rụọ ihe iri ahụ e ji ebu ihe; otu ihe ka e ji kpụọ ha niile, ha hà nhata nweekwa otu ọdịdị.O wee mee efere ọla kọpa iri. Ihe ga-eju efere nke ọ bụla bụ ihe ọtụtụ bat iri anọ. Efere nke ọ bụla dị kubit anọ. E nwere otu efere nelu nke ọ bụla nihe iri ahụ e ji ebu ihe.O wee dọsa ihe ise e ji ebu ihe nakụkụ aka nri nke ụlọ ahụ, dọsakwa ise nakụkụ aka ekpe nke ụlọ ahụ; ọ dọsakwara oké osimiri ahụ nakụkụ aka nri nke ụlọ ahụ nebe ọwụwa anyanwụ, nebe ndịda ya.Haịram wee mee efere na shọvel na ọkwá dị iche iche. E mesịa, Haịram rụchara ọrụ niile ọ nọ na-arụrụ Eze Sọlọmọn nihe banyere ụlọ Jehova:Ogidi abụọ ahụ na ihe ndị ahụ bụ ndị yiri ọkwá a kpụkwasịrị nelu ogidi abụọ ahụ nakwa ihe abụọ ahụ a kpara akpa iji kpuchie ihe abụọ ahụ dị okirikiri a kpụkwasịrị nelu ogidi ndị ahụ,na narị mkpụrụ pọmigranet anọ ahụ maka ihe abụọ ahụ a kpara akpa, ahịrị abụọ nke mkpụrụ pọmigranet maka otu ihe a kpara akpa, iji kpuchie ihe abụọ ahụ yiri ọkwá a kpụkwasịrị nelu ogidi abụọ ahụ;tinyere ihe iri ahụ e ji ebu ihe na efere iri ahụ dị nelu ihe ndị ahụ e ji ebu ihe,na oké osimiri ahụ na oké ehi iri na abụọ ahụ dị nokpuru oké osimiri ahụ;tinyere ite na shọvel na ọkwá na arịa ndị a niile, bụ ndị Haịram ji ọla kọpa na-egbuke egbuke rụọrọ Eze Sọlọmọn maka ụlọ Jehova.Ọ bụ nÓgbè Jọdan ka eze kpụrụ ha nala ụrọ, nagbata Sọkọt na Zaretan.Sọlọmọn atụghị arịa niile ahụ atụ nihi otú ha si dị nnọọ ukwuu. A mataghị ịdị arọ nke ọla kọpa ahụ.Sọlọmọn wee rụọ arịa niile metụtara ụlọ Jehova, ebe ịchụàjà e ji ọlaedo mee na tebụl nke achịcha a na-eche nihu Chineke na-adị nelu ya, bụ nke e ji ọlaedo mee,na ihe ndọba oriọna ndị e ji ọlaedo a na-agwaghị agwa mee, ise naka nri nakwa ise naka ekpe nihu ọnụ ụlọ dị nime ime, tinyere okooko ya na oriọna ya na ihe ndị e ji asọnyụ ọkụ, bụ ndị e ji ọlaedo mee,na efere na ihe ndị e ji emenyụ ọkụ na ọkwá na iko na ihe ịgụ ọkụ, bụ ndị e ji ọlaedo a na-agwaghị agwa mee, na ebe e gwunyere ibo ụzọ nke ụlọ dị nime, ya bụ, Ebe Kasị Nsọ, na ibo ụzọ nke ụlọ nsọ ahụ, bụ ndị e ji ọlaedo rụọ.Nikpeazụ, ọrụ niile Eze Sọlọmọn nwere ịrụ nihe banyere ụlọ Jehova gwụchara; Sọlọmọn wee malite iwebata ihe ndị Devid nna ya mere ka ha dị nsọ; o wee tinye ọlaọcha na ọlaedo na arịa dị iche iche nebe a na-edebe akụ nụlọ Jehova. 